प्यार का प्रस्ताव ठुकराने पर घर में घुसकर युवती पर ब्लेड से किया वार
पटना सिटी| प्यारका प्रस्ताव ठुकराने से आहत युवक ने युवती पर ब्लेड से वार कर दिया। घर में घुसकर शरीर के कई हिस्सों पर ब्लेड मारने के बाद आरोपी धीरज कुमार वहां से फरार हो गया। पीड़िता के शोर मचाने पर लोगों ने उसे पकड़ने की कोशिश भी की। घटना शुक्रवार की शाम मेंहदीगंज थाने के महेशपुर में हुई। घटना के बाद वहां अफरातफरी मच गई। पुलिस ने धीरज को गिरफ्तार करने के लिए उसके घर पर छापेमारी की, लेकिन वह नहीं मिला। इस बाबत धीरज के खिलाफ प्राथमिकी दर्ज की गई है। 16 वर्षीया युवती इंटर की छात्रा है। 22 साल का धीरज मोगलपुरा में रहता है।
पहलेभी हुई है मारपीट
दरअसल,इन दोनों के बीच पिछले एक माह से अनबन चल रही थी। धीरज उसे किसी हाल में अपनाना चाहता है लेकिन युवती ने उसकी हरकतों को देख, उसे ठुकरा दिया। इसको लेकर एकबार मारपीट हो चुकी है। हाल ही में धीरज ने एक बार फिर प्यार का प्रस्ताव दिया था लेकिन उसने कोई नोटिस नहीं लिया। उसने धीरज का कॉल रिसीव करना भी बंद कर दिया। इस बात पर धीरज गुस्से में गया और उसने युवती पर ब्लेड से हमला किया। मामले के संंबंध में थानेदार ने बताया कि पुलिस धीरज को गिरफ्तार करने में जुटी है।
hin_Deva hin_Deva hin_Deva hin_Deva